钦定古今图书集成/明伦汇编/氏族典/第254卷 > 王嘉
## 钦定古今图书集成/明伦汇编/氏族典/第254卷 > 王嘉

按《汉书王嘉传》：“嘉字公仲，平陵人也。以明经射策甲
科为郎，坐户殿门失阑免。光禄勋于永除为掾，察廉
为南陵丞，复察廉为长陵尉。鸿嘉中举直言，召见宣
室，超迁大中大夫，出为九江、河南太守，治有声，征为
大鸿胪，徙京兆尹，迁御史大夫。建平三年，代平当为
丞相，封新甫侯。为人刚毅有威重，上甚敬之。哀帝立”，
荐儒者公孙光、满昌及能吏萧咸、薛修等，天子纳用。
上诏益封董贤，嘉封还诏书，召诣廷尉。诏狱吏侵辱
嘉，嘉曰：“贤故丞相孔光、故大司空何武不能进恶；高
安侯董贤佞邪乱朝，而不能退，死无所恨。”不食欧血，
死后，上览其对，思嘉言，复征用孔光、何武。元始四年，
追谥忠侯。